
Predgovor  redakcije 

Već  smo  prije  šest  godina  povodom  440.  obljetnice  Lutherove  smrti,  kada  su  se 
samo  tako  nizali  pokušaji  rehabilitacije  Luthera  kao  pravovjernog  teologa  sa  strane 
reformne  'Crkve',  pretresali  studiju  kolnskog  psihologa  i  (katoličkog)  teologa  Alberta 
Mocka,  „Abschied  von  Luther  -  Psychologische  und  theologische  Reflexionen  zum 
Lutherjahr“'  -  Koln,  1985  („Oproštaj  od  Luthera  -  psihološke  i  teološke  refleksije 
povodom  Lutherove  godine“  -  Koln,  1985.).  U  njoj  Mock  dokazuje  da  Lutherovo 
stupanje  u  samostan  ni  najmanje  nije  imalo  veze  sa  stvarnim  zvanjem  -  prema  želji 
njegova  oca  trebao  je  studirati  pravne  znanosti  -  nego  da  je  tomu  bio  uzrok  sukob  u 
kojem  je  Luther  u  svađi  nožem  ubio  svoga  prijatelja  Buntza  zbog  čega  je,  kako  bi 
izmakao  kaznenom  progonu,  pobjegao  u  samostan  da  traži  utočište. 

Dokazi  za  ovu  tvrdnju  sastavljeni  su  povijesnom  akribijom,  a  sami  događaji 
rekonstruirani  su  s  psihološkom  sposobnošću  uživljavanja.  (Usp.  časopis  EINSICHT, 
XVII/4,  prosinac  1987.,  110-112).  Ova  istraživanja  o  osobi  Luthera  će  se  u  ovom  prilogu 
dalje  nastavljati.  U  njemu  autor  E.  C.  analizira  studiju  Rolanda  Dalbieza,  psihoanalitičara 
iz  Freudove  škole  o  „Lutherovom  strahu“  (koji  je  Luthera  doveo  do  suicida).  Interes  E. 
C.-a  je  pokazati  da  pomoću  Freudovskih  kriterija  psihoanalize  nije  moguće  adekvatno 
prosuditi  posebne  okolnosti  koje  su  Luthera  tjerale  na  samoubojstvo  i  da  Lutherov  čin 
postaje  razumljiv  kada  se  primijene  moralne  kategorije  o  krivnji,  elementarnom  strahu 
od  prokletstva  i  apsolutnom  očaju,  te  kada  se  to  prema  tim  kriterijima  prosuđuje. 


Eberhard  Heller 

Martin  Luther  je  svoj  studij  pravnih  znanosti  započeo  20.  svibnja  1505.  godine  na 
sveučilištu  u  Erfurtu.  Nakon  nekog  vremena  susreo  je  svog  prijatelja  Hieronymusa 
Buntza  te  je,  nažalost,  došlo  do  svađe  i  dvoboja  u  kojem  gaje  Luther  ubio.  U  lipnja  iste 
godine  uputio  se  Luther,  uznemiren  posljedicama  tog  ubojstva,  svome  zaštitniku  i 
prijatelju  Johannesu  Braunu,  vikaru  kolegija  u  Eisenachu,  kako  bi  ga  pitao  za  savjet. 
Ovaj  mu  je  predložio  pristupanje  nekom  samostanu  kako  bi  izbjegao  sudske  posljedice 
ove  afere.  Tako  je  Luther  17.  lipnja  1505.  godine  stupio  u  samostan  Augustinaca-eremita 
u  Erfurtu  i  time  stekao  pravo  na  nepovredivost  u  azilu,  što  je  tada  svjetovno  pravo 
sudovanja  priznalo.  Njegova  prva  pismena  obrada  teme,  koju  je  sam  objavio,  nosi 
upravo  karakterističan  naslov  ,,De  his  qui  ad  ecclesiam  confugiunt  tam  judicibus 
secularibus  quam  Ecclesiae  Rectoribus  et  Monasteriorum  Praelatis  perutilis“  („0  onima 
koji  u  crkvi  traže  utočište;  vrlo  korisno  za  svjetovne  suce,  kao  i  za  rektore  crkava  i 
prelate  samostana1"). 

Obrada  je  prvotno  1517.  anonimno  objavljena,  a  u  drugom  izdanju  pod 
Lutherovim  imenom.  U  tom  se  spisu  podsjeća  da  prema  Mojsijevom  zakonu  nije  kriv 
onaj  tko  je  zabunom  ili  nepromišljeno  nekoga  ubio,  bez  da  mu  je  bio  neprijatelj.  No,  u 
samostanu  Luther  nije  našao  svoj  duševni  mir.  Njegovo  više  nego  sumnjivo  „zvanje"" 
nije  proizašlo  iz  ljubav  prema  molitvi  i  samoći,  nego  iz  straha  od  pravne  kazne. 

Lutherov  naslijeđeni  temperament,  potpomognut  i  odgojem  u  obitelji,  oblikovao 
je  karakter  sklon  impulzivnom,  nekontroliranom,  te  slijepom  nasilju.  Zbog  najsitnijih 
povoda  reagirao  je  spontano,  bez  razmišljanja.  Istovremeno,  bio  je  i  skrupulozan  čovjek 
koji  je  nakon  takve  slijepe  akcije  dugo  razmišljao  o  zabludi  ili  pogrešci,  te  činjenici  daju 
je  mogao  izbjeći.  Takva  se  prirođena  sklonost  prema  skrupulozno sti  često  pretvara  u 
paniku  koja  može  dovesti  do  samoubojstva. 

Ubojstvo  zbog  svađe,  koje  se  dogodilo  više  slučajno  nego  planirano,  nikada  ne  bi 
moglo  izazvati  ovakvu  krizu  koja  bi  tijekom  života  mogla  dovesti  do  samoubojstva.  Za 
to  mora  biti  i  drugih  razloga. 

Roland  Dalbiez,  psihoanalitičar  freudovske  škole,  nedavno  je  objavio  studiju  o 
„Lutherovom  strahu"",  u  kojoj  postavlja  vrlo  neobičnu  tezu.  Lutheru  pripisuje  „vrlo  tešku 
neurozu  straha,  toliko  tešku  da  se  čovjek  mora  zapitati  radi  li  se  uopće  o  takvoj,  koja  je 
na  granici  između  neuroze,  suicidnog  napada  bjesnila  s  jedne  strane,  ili  se  s  druge  strane 
radi  o  teološkom  antisuicidnom  automatizmu.""  (Dalbiez  se  konačno  nije  odlučio  ni  za 
jedno  rješenje,  te  upućuje  na  ono  podsvjesno,  što  se  kod  Luthera  tako  prisilno  očitovalo). 

Kako  bi  izbjegao  glasu  svoje  savjesti  i  ugušio  grozu  koja  u  njemu  raste,  Luther  je 
prvotno  uzeo  utočište  u  jednoj  tezi  koja  se  pogrešno  pripisuje  sv.  Augustinu:  o 
opravdanju  samo  iz  vjere,  bez  djela,  pomoću  žrtve  Krista  koji  je  grijehe  ljudi  uzeo  na  se. 
Luther  je  ovu  tezu  formulirao:  „Mora  se  gledati  na  Krista,  kako  bi,  čim  vidiš  da  su  tvoji 
grijesi  popustili,  bio  siguran  pred  svojim  grijesima,  smrti  i  paklom.  Stoga  ćeš  kazati: 
Moji  grijesi  nisu  moji,  jer  oni  nisu  u  meni,  oni  su  u  nekome  drugome,  naime  u  Kristu,  pa 
mi  prema  tome  ne  mogu  škoditi.'  Stvarno  je  nužan  krajnji  napor  za  domoći  se  ovih  stvari 
putem  vjere  i  vjerovati  ih,  tako  da  se  može  reći:  'Ja  griješim  i  ja  ne  griješim,  kako  bi  se 
pobijedila  savjest,  ovaj  nadasve  moćan  vladar,  koji  je  čovječanstvo  toliko  puta  odveo  u 
očaj,  da  se  latilo  noža  ili  užeta.'  Poznat  je  primjer  o  čovjeku  koji  je  pao  u  napast,  ali  je 
pred  svojom  savješću  rekao:  'Ja  nisam  sagriješio.'  Stvarno  savjest  može  biti  samo  onda 

mirna,  kada  su  grijesi  izvan  vidokruga.  Prema  tome  oni  (grijesi)  moraju  biti  toliko  izvan 
vidokruga,  da  ne  gledaš  ni  na  svoj  čin,  ni  na  svoj  život,  ni  na  svoju  savjest,  nego  samo  na 
Krista.“  (In  Esaiam  prophetam,  scholia.  Kap.  53). 

Dalbiez  tvrdi  da  bi  ovim  tekstom  mogao  dokazati  kako  je  Luther  pokušao  pobjeći 
od  straha  pomoću  onoga  što  on  naziva  „teološki  anti-suicidalni  automatizam44.  Možemo 
uvijek  iznova  čitati  ovaj  tekst,  no  neki  automatizam  ne  nalazimo  u  njemu,  nego  jedan 
sasvim  sofistički  zaključak:  odbijanje  istine  koja  izravno  skače  u  oči:  Ja  sam  sagriješio, 
ali  to  ne  želim  prihvatiti  i  povjerovati.  Potreban  je  krajnji  napor  (maximus  labor)  da  bi  se 
tvrdilo  suprotno  od  onoga  što  smo  spoznali  kao  istinito.  Na  taj  se  način  čovjek  uplete  u 
laži  i  po  volji  sam  sebe  u  nešto  uvjerava,  kako  bi  se  kao  slobodan  od  svake  pogreške  i 
zablude  mogao  sam  sebi  diviti,  odnosno  dati  da  mu  se  dive.  Ali  savjest  ostaje  neporecivo 
ista,  poput  oka  iz  groba  koje  je  gledalo  Kaina  kada  si  je  sam  iskopao  grob.  Ta  savjest  u 
našoj  duši  nije  ništa  drugo  nego  glas  razuma.  I  Dalbiez  je  priznao  da  Lutherov  „pristup 
nauci  o  opravdanju  samo  vjerom  njega  nije  sasvim  zadovoljio.  Ukratko,  može  se  reći  da 
on  nikada  nije  bio  u  stanju  bezuvjetno  držati  je  se.44 

Kada  je  Luther  stvorio  svoj  vlastiti  vjerski  i  moralni  sustav,  znao  je  vrlo  dobro  da 
je  to  priviđenje  s  kojim  se  nije  u  svemu  mogao  složiti.  To  signalizira  stav  jednog  djeteta, 
koje  se  od  stida  zacrveni  i,  puno  nemira  hoće  li  njegova  laž  „upaliti44,  svojoj  majci  kaže: 
„To  nisam  bio  ja!“. 

Ova  odvratnost  prema  glasu  savjesti  možda  nije  bila  samo  ljudskog  podrijetla. 
Vjerojatno  joj  prethodi  demonska  napast.  Đavao  zna  vrlo  dobro  da  može  ovladati 
ljudskom  savješću  kada  se  čovjek  pobuni  protiv  razumnog  glasa  savjesti. 

Dalbiez  nastavlja:  „Čovjek  se  mora  neprestano  boriti  protiv  savjesti,  jer  ona 
uvijek  prijeti  da  će  se  nasloniti  na  očaj,  kako  bi  prisilila  čovjeka  da  si  prereže  grlo  ili  da 
se  objesi.44 

To  je  zabluda!  Prijetnja  ne  dolazi  od  savjesti,  nego  zbog  odbijajućeg  stava  prema 
opomeni:  „Za  svaki  grijeh  milosrđe.  Priznata  greška  je  već  napola  otpuštena.44  Duševni 
mir  slijedi  činu  priznanja  i  naknade.  No,  ako  čovjek  pred  samim  sobom  poriče  daje  kriv, 
tada  se  zamotava  u  besmisleni  ponos.  Krivnja  koju  sami  sebi  ne  priznamo  i  prema  tome 
dana  zadovoljština  neizbježno  nas  progoni.  Ona  postaje  fiksnom  idejom,  zatim  izvor 
neuroze,  koja  može  završiti  samoubojstvom  samo  zato  što  želimo  pobjeći  od  glasa 
savjesti,  od  pogleda  Božjeg. 

Slijedimo  sada  put  u  ponor  koji  predstavlja  Lutherov  život.  O  njegovim 
neurozama  straha  posjedujemo  Melanchtonovo  svjedočanstvo:  „Kada  je  koncentrirano 
mislio  na  Božji  gnjev  ili  na  primjere  Božjeg  suda,  spopala  gaje  odjednom  takva  strahota 
da  je  gotovo  izgubio  svijest.  Osobno  sam  ga  vidio  kod  jedne  disputacije  s  učenjacima, 
zaprepašten  njezinim  ishodom,  kako  se  ispružio  na  svom  krevetu  u  susjednoj  sobi, 
jecajući  i  ponavljajući  sljedeće:  „Bog  je  sve  ljude  zatvorio  u  grijeh  kako  bi  im  se 
smilovao.44  Ali  ljudi  nisu  u  grijehu  zatvoreni,  zatečeni!  Oni  imaju  slobodu  da  odbiju 
napast  od  sebe.  Oni  nisu  'zatočenici'  svoje  „slobodne  volje44,  kako  je  Luther  tvrdio. 

Cochlaeus  pripovijeda  o  jednoj  krizi  u  koju  je  Luther  upao  kada  je  još  bio  monah. 
Kada  je  na  zajedničkoj  molitvi  iz  Markova  evanđelja  čitao  o  opsjednutom,  pao  je  na  tlo 
uz  krik:  „To  nisam  ja,  to  nisamja!“ 

U  jednom  fragmentu  Govora  kod  stola  (Tischreden)  riječ  jeo  jednom  razgovoru 
između  Luthera  i  pastora  Leonhardta  von  Gubena  iz  1515.  godine:  „On  (Leonhardt)  nam 
je  pričao  da  ga  je  za  vrijeme  njegova  sužanj stava  đavao  gadno  mučio  i  srdačno  mu  se 
smijao.  Kada  je  uzeo  nož  u  svoje  ruke,  još  mu  je  rekao:  'Dobro,  ubij  se!'  Često  je  morao  i 
daleko  baciti  nož.  Također,  kada  je  na  podu  vidio  neki  konac  za  vezivanje,  digao  gaje  i 
napravio  iz  njega  omču  na  kojoj  bi  se  čovjek  mogao  objesiti.  Isto  tako  gaje  đavao  doveo 
do  toga  da  više  nije  bio  u  stanju  moliti  'Oče  naš',  ni  čitati  psalme  koje  je  tako  dobro 
poznavao/4  Na  to  je  doktor  Luther  odgovorio:  „To  isto  se  i  meni  često  događalo,  pri 
čemu  kada  sam  uzeo  neki  nož  u  ruke  odmah  su  me  spopale  gadne  misli,  tako  da  nisam 
bio  u  stanju  moliti  i  đavao  me  tada  izbacio  van  iz  sobe.44 

Dalbiez  iz  toga  zaključuje  kako  je  nemoguće  osporiti  daje  Luthera  mučila  ideja  o 
samoubojstvu,  pa  piše:  „Time  što  je  slobodna  volja  bila  uništena,  ne  radi  se  više  o 
napasti,  nego  o  bolesnom  porivu.44  Ova  tvrdnja  daje  slobodna  volja  „bila  uništena44,  isto 
je  kao  i  izjava  da  Božja  milost  nije  kadra  spasiti  grešnika,  budući  da  se  ta  milost  uvijek 
obraća  našoj  slobodi.  (...) 

Slijedimo  dalje  naša  istraživanja.  Luther  je  do  svoje  smrti  bio  profesor  egzegeze  u 
Wittenbergu.  Među  njegovim  studentima  bio  je  njegov  najdraži  učenik  Hieronymus 
Weller.  Njega  je  također  spopala  melankolija  i  bio  je  uronjen  u  bolesnu  žalost  od  koje  se 
teško  odvajao.  Luther  mu  je  dao  sljedeće  savjete:  „Svaki  puta  kada  te  demon  napastuje 
žalosnim  mislima,  traži  odmah  zajedništvo  tebi  jednakih,  počni  piti  ili  igrati  se,  šali  se, 
traži  razonodu.  Ponekad  se  mora  i  učiniti  neki  grijeh  iz  mržnje  i  prezira  prema  đavlu, 
kako  mu  ne  bismo  dali  nikakvu  priliku  da  nam  za  išta  stvori  skrupule.  (...)  Misliš  li  da  ja 
iz  nekog  drugog  razloga  pijem  manje  vode,  da  se  sve  manje  suzdržavam  u  riječima  i  sve 
više  volim  slasna  jela?  Time  želim  i  ja  zadirkivati  i  mučiti  đavla,  njega  koji  se  sprema  da 
me  muči  i  da  mi  se  ruga!  O,  kada  bi  konačno  našao  neke  'dobre'  grijehe  da  prevarim 
đavla,  da  mu  protumačim  kako  ne  priznajem  nikakav  grijeh  i  da  mi  moja  savjest  nikakve 
ne  predbacuje!  Moramo  potpuno  ukloniti  cijeli  dekalog  iz  našeg  vidokruga,  mi,  koje 
đavao  toliko  napada  i  toliko  muči.44 

U  jednom  drugom  komentaru  o  Poslanici  Galaćanima,  objavljenom  1535.,  pitao  je 
Luther  kako  li  je  dokinut  zakon.  Vrlo  dobro  znamo  da  se  radilo  o  Mojsijevom  zakonu. 
Evo  njegova  odgovora:  „On  je  bio  sasvim,  bez  ikakvog  ograničenja,  od  one  vrste  da 
vjernike  nije  mogao  ni  optuživati,  ni  mučiti,  nauk  od  najvećega  značaja,  koji  bi  se 
moralo  naviještati  s  krovova,  jer  donosi  ipak  utjehu,  ponajprije  u  časovima  kada  nas 
spopadne  užas.  Kažem  to  često  i  ponavljam  još  jednom,  jer  ne  može  se  nikada  dovoljno 
reći:  Kršćanin,  koga  putem  vjere  dohvati  Kristova  blagodat,  iznad  svih  je  zakona, 
slobodan  je  od  svih  obveza  namjesto  zakona.  (...)  Kada  Toma  (Akvinski)  i  drugi  teolozi 
škola  govore  o  Mojsijevom  zakonu,  kažu  da  se  time  misli  na  sudbene  i  ceremonijalne 
zakone  Židova,  koji  su  dokinuti,  ali  da  to  ne  vrijedi  za  moralne  zakone  (t.  j.  za  dekalog). 
Oni  ne  znaju  što  govore.44 

Kao  što  vidimo,  kod  Luthera  postoje  dvije  izjave  koje  si  prividno  proturječe,  no  u 
stvarnosti  se  vrlo  dobro  nadopunjavaju.  S  jedne  strane  on  tvrdi  daje  čovjek  uklopljen  u 

grijeh,  da  može  pobjeći  od  svoje  savjesti  samo  ako  svoj  grijeh  povratno  prenese  na 
Krista.  To  je  priznanje  ljudske  nemoći  u  pogledu  na  spasenje  i  negacija  slobodne  volje. 

U  jednoj  drugoj  razvojnoj  fazi  Luther  zahtijeva  oslobođenje  od  zakona  morala, 
čime  odbacuje  Bogom  dan  prirodni  poredak  vrijednosti,  zapisan  u  našu  prirodu,  što  je 
odbacivanje  svakog  zakona  razuma  artikuliranog  kroz  savjest.  Tako  želi  biti  u  stanju  dati 
se  povesti  nerazumnim  i  neobuzdanim  strastima,  i  istovremeno  u  sebi  ugušiti  prigovore 
savjesti  lažima  i  sofizmima  koji  ga,  međutim,  ne  mogu  više  dalje  obmanjivati.  To  je 
kvadratura  kruga.  Tako  ostaje  samo  još  konačan  očaj  iz  kojega  se  više  ne  da  uteći. 

Jednoga  dana,  neko  vrijeme  prije  svoje  smrti,  Luther  je  za  lijepe  ljetne  večeri 
sjedio  na  usamljenoj  klupi  u  svom  vrtu  u  Wittenbergu.  Njegova  supruga  Katarina  Bora 
došla  je  k  njemu.  Bio  je  uronjen  u  žalosnu  tišinu  mislima  uprtima  na  nebo.  Odjednom  je 
zaviknuo:  „0,  lijepo  nebo,  nikada  te  neću  vidjeti!“  Nesretna  Katarina  Bora,  prestrašena 
što  je  upravo  čula,  podigla  se  i  približila  mu  se:  „Pa,  ako  se  vratimo?“  -  ,,Ne“,  odgovorio 
je  Luther,  „uzaludno  je  na  to  misliti!“  .  ,,A,  zašto?“  -  „Jer  je  meso  preduboko  zaglibilo  u 
prljavštinu.“  Kako  bi  izbjegao  pogled  na  nebo,  koji  mu  je  zadavao  tako  nemirnu  savjest, 
nesretnik  se  digao  i  zatvorio  u  svoj  stan. 

Mučilo  ga  je  ludilo  koje  ga  više  nije  puštalo.  Očaj  je  nagrizao  njegovo  srce. 
Drumond  je  napisao:  „Nesretnik  je  ponekad  tražio  utočište  u  molitvi,  ali  više  nije  bio  u 
stanju  za  to.  Čak  je  i  njegova  molitva  bila  krik  mržnje:  „Nisam  više  u  stanju  moliti  bez 
da  ne  psujem,  i  kada  kažem:  'Sveti  se  ime  tvoje',  onda  ponavljam:  prokleto  i  osuđeno 
neka  je  ime  Papist  (katolik).  Kažem  li:  'Dođi  kraljevstvo  tvoje',  onda  ponavljam: 
prokleto,  osuđeno  i  uništeno  neka  je  papinstvo!  Kažem  li:  'Budi  volja  tvoja',  ponavljam: 
proklete  i  osuđene  neka  su  namjere  Papista  (katolika)!  To  je  moja  molitva“.  Život 
apostata  postao  je  stvarno  pakao.  Toliko  se  bojao  smrti  koliko  ju  je  u  svojim  željama  i 
prizivao.  „Svijet  me  se  zasitio,  a  i  ja  njega“,  navješćivao  je.  „Rastavljanje  će  se  uskoro 
dogoditi.  Ah,  da  sam  Turčin  kako  bih  se  ubio  ...“  U  svojim  ,,Tischreden“  („Govori  za 
stolom“)  pisao  je:  „Đavao  ljude  prvo  zavede  na  neposluh  pa  zatim  na  izdaju  kao  Judu; 
zatim  ih  toliko  baca  u  očaj  da  završavaju  time  što  se  objese  ili  zadave.  Jer  đavlov  glas 
ima  tako  strašan  zvuk,  da  se  ljude  nakon  nekog  noćnog  dijaloga  s  demonom  sutradan 
pronađe  mrtve,  što  se  meni  često  moglo  dogoditi. “ 

Ova  razmišljanja  pokazuju  kakav  je  jasan  pogled  ovaj  čovjek  imao  o  svojoj 
sudbini.  Istina  je,  doduše,  da  suicid  nije  uvijek  nužno  čin  ludila,  on  može  biti  i  čin 
posljednjeg  prosvjetljenja  kod  demonskog  opsjednuća.  Evo  izvještaja  njegova  sluge 
Rudfeldta  o  Lutherovoj  smrti,  koji  je  1606.  godine  objavio  učenjak  Sedelius:  „Martin 
Luther  se  dao  od  svoje  uobičajene  neumjerenosti  svladati,  te  je  toliko  neumjereno  pio  da 
sam  bio  prisiljen  potpuno  pijanoga  odnijeti  ga  i  položiti  u  njegov  krevet.  (...)  Sutradan 
sam  se  opet  zaputio  k  mojem  učitelju  kako  bih  mu  po  običaju  pomogao  kod  oblačenja. 
Sada  sam  vidio  -  o  boli  -  mojeg  (kako  ga  se  nazivalo)  učitelja  Martina  obješenoga  na 
svome  krevetu  i  jadno  zadavljenog.  Lutherov  odvratan  svršetak  javio  sam  kneževima, 
njegovim  drugovima  za  stolom  od  dana  ranije.  Obuzeti  jezom  poput  mene,  naložili  su  mi 
uz  sto  obećanja  i  najsvečanije  zakletve  da  prije  svega  o  tom  događaju  najdublje  vječno 
šutim  kako  ne  bi  ništa  dospjelo  do  ljudi.  Zatražili  su  od  mene  da  maknem  uže  sa 
Lutherova  leša,  polegnem  ga  na  krevet  i  da  među  narodom  razglasim  da  je  moj  učitelj 
odjednom  umro.“* 

Dozvani  liječnik  Coster  utvrdio  je  da  su  Lutherova  usta  grčevito  izobličena,  lice 
crno,  vrat  crven  i  iskrivljen,  kao  da  je  zadavljen.  Ova  se  dijagnoza  može  provjeriti  na 
jednom  bakrorezu,  koji  je  dan  nakon  Lutherove  smrti  izradio  Lukas  Fortnagel  (objavio 
Jacques  Maritain  u  svojem  djelu  „Trois  reformateurs“  na  str.  49).  U  svojoj  knjizi  o 
„Trojici  reformatora4"  Jaques  Martain,  među  ostalim,  pruža  dojmljiv  popis  Lutherovih 
prijatelja,  suputnika  i  prvih  učenika  koji  su  izvršili  samoubojstvo.  To  je  bila  prava 
epidemija. 

Georg  Besler,  jedan  od  prvih  navjestitelja  luteranstva  u  Niirnbergu,  zapao  je  1536. 
u  takvo  teško  stanje  melankolije  daje  usred  noći  napustio  svoju  ženu  i  zabio  si  koplje  u 
prsa.  Vladala  je  gorka  ironija  u  tom  scenariju  Lutherovih  propovjednika,  koji  su  pisah 
djela  za  utjehu  protiv  straha  od  smrti,  Božjeg  gnjeva,  žalosti  i  očaja,  umjesto  da 
navješćuju  Božju  milost  i  vječno  spasenje.  Nisu  znali  kako  da  navijeste  te  utjehe  koje  im 
je  donijelo  'Novo  evanđelje',  u  usporedbi  sa  'strahovima'  koji  je  prema  njihovim  riječima 
izazvao  katolički  nauk.  Štoviše,  bili  su  prisiljeni  javno  skrenuti  pažnju  na  porast  očaja  i 
samoubojstava  u  djelima  poput  npr.  J.  Mageburgiusa,  „Ein  gutes  Heilmittel,  um  die 
Qualen  und  den  Triibsinn  zu  mildern,  an  denen  Christen  leiden“  („Dobar  lijek  za 
ublaženje  muka  i  tuge  od  kojih  kršćani  pate""),  Liibeck,  1555. 

Potpuno  je  jasno  da  jedan  religiozni  nauk  koji  čovjeku  osporava  njegovu  slobodnu 
volju,  istovremeno  otima  i  mogućnost  kako  bi  učinio  nešto  za  vječni  spas  svoje  duše  i 
tako  ga  prepušta  očaju  i  samoubojstvu. 


Napomena  redakcije: 

*  Teza  o  Lutherovom  samoubojstvu  je  povijesno  gledajući  prijeporna  i  više  je 
puta  bila  odbačena.  Obično  se  polazi  od  toga  daje  Luther  umro  18.  veljače  1546.  ujutro 
oko  3  sata  od  ovapnjenja  srčanih  arterija,  od  čega  je  već  dulje  patio.  Mogućnost  da  je 
reformator  izvršio  samoubojstvo  prvotno  je  proširio  Thomas  Bozius,  20  godina  kasnije. 
Premda  se  polazi  od  pretpostavke  daje  Luther  umro  prirodnom  smrću,  nema  povoda  da 
se  zapustimo  u  svađu  s  (protestantskim)  povjesničarima.  Tako  je  ovdje  prikazana 
Lutherova  upletenost  u  krivicu  i  očaj,  za  pobjeći  od  kojih  je  izabrao  krivi  put  što  je 
također  i  upravo  zbog  neodrživih  teoloških  refleksija  toliko  rječito,  daje  za  našu  namjeru 
nevažno  je  li  njegov  očaj  bio  konačan  ili  ne.  S  druge  strane,  postaje  jasno  da  su  izvjesne 
Lutherove  temeljne  zablude  vrlo  usko  povezane  s  važnim  događajima  iz  njegova  života. 
(Usp.  o  tome  Grisar,  ,,Luther“,  3  sv.,  31924/25.) 


Eberhard  Heller 


Preuzeto  iz  katoličkog  časopisa  „Einsicht-Aktuell"",  34  Jahrgang  Nr.  4/Dezember  2013. 

